1. **תוספות מסכת בבא מציעא דף סג עמוד א**

רבית על מנת להחזיר איכא בינייהו - ואם תאמר מאי טעמא דרבנן דאסרי דאיזה רבית הוא זה והלא כשיבא לפדות מנכה לו תחילה פירות שאכל וי"ל ודאי אם הוא עושה כן לא הוי רבית אלא מצריכו לפרוע תחילה הכל קודם שינכה לו כלום ואם לא יוכל לפרוע לו הכל תהא משוקעת בידו

1. **שולחן ערוך יורה דעה הלכות רבית סימן קס סעיף ה**

מתנה על מנת להחזיר, ברבית, אסור). (ר"ן פ"ב דקדושין).

1. **שער דעה על שולחן ערוך יורה דעה הלכות רבית סימן קס סעיף ה**

[ב] מתנה ע"מ להחזיר ברבית אסור. לא נתבאר פירושו אי הכוונה הוא שהלוה נותן להמלוה הרבית במתנה על מנת להחזיר או הכוונה הוא שהמלוה נותן ללוה גוף המעות במתנה על מנת שיחזיר לו יותר. והנה בדין זה נרשם ר"ן פ"ב דקדושין וחפשתי בר"ן ולא מצאתי שום דבר מזה רק שכתב בדף רכ"ט ע"ב (כא, א מדפה"ר סוד"ה ההוא) דבזבין ולא אצטרכו ליה זוזי ובזבין ארעא אדעתא למיסק לארעא דישראל דהדרי זביני דא"א ללוקח לאכול הפירות אף דכשיחזור המקח יתן לו דמים בעד הפירות מ"מ אסור דהוי כרבית ע"מ להחזיר, עכ"ד. ובאמת דין זה מבואר בשו"ע לקמן סי' קע"ד ס"ז ואיני יודע למה כתבו רמ"א כאן, וגם הלשון אינו מדוקדק דהוי ליה למימר רבית על מנת להחזיר. אך מ"מ לענין דינא נראה דאם הלוה נותן למלוה רבית במתנה ע"מ להחזיר אסור כיון דזה הוי מתנה גמורה בכל דוכתי הוי רבית מעליא. וכן אם המלוה נותן ללוה המעות במתנה על מנת שיחזיר לו יותר ג"כ אסור דאף דמתנה על מנת להחזיר מתנה גמורה היא מ"מ אסור דאין הלשון גורם כמו שכתב הריב"ש סי' ש"ה ומבואר לקמן ריש סי' קע"ו ע"ש.

1. **שולחן ערוך יורה דעה הלכות רבית סימן קעד סעיף ה**

אם אמר המוכר ללוקח: לכשתביא שאר המעות תקנה מעכשיו, שניהם אסורים לאכול הפירות, אלא מניחים אותם ביד שליש אם יביא שאר המעות יתנם ללוקח, ואם לא יביא יחזירם למוכר והוא יחזיר המעות שקבל. ואם יאמר הלוקח: אוכלם, ואם לא יגמר המקח כשיבוא המוכר להחזיר לי מעותי אנכה דמי הפירות, מותר. וה"ה אם המוכר אומר כן. הגה: ודוקא שאומר: אנכה לך מן הדמים, אבל אם אמר: אשלם לך הפירות שאכלתי, אסור, דסוף סוף רבית קא נוטל אלא שחוזר ומשלם לו (טור).

1. **ביאור הגר"א על שולחן ערוך יורה דעה הלכות רבית סימן קעד סעיף ה**

[י] ודוקא שאומר כו'. כמ"ש בפ"ו דב"ק (ס' ב') חבול ישיב כו':

1. **תלמוד בבלי מסכת בבא קמא דף ס עמוד ב**

ורבנן, ואיתימא רבה בר מרי אמרו: גדישים דשעורין דישראל הוו וגדישין דעדשים דפלשתים, וקא מיבעיא להו: מהו ליטול גדישין של שעורין דישראל ליתן לפני בהמתו, על מנת לשלם גדישין של עדשים דפלשתים? שלחו ליה: חבול ישיב רשע גזילה ישלם, אף על פי שגזילה משלם - רשע הוא, אבל אתה מלך אתה, ומלך פורץ לעשות לו דרך ואין מוחין בידו.

1. **נצי"ב (שאילתא ד:ה) מעלה שזה אינו גזילה ממש – כי זה היה לצורך מצוה. זה הסיבה שהגמ' לא ציטטה לא תגנב.**
2. **פתחי תשובה על שולחן ערוך חושן משפט הלכות גניבה סימן שמח סעיף א**

וכתב עוד, ונסתפקתי בגונב על מנת למיקט אם ה"ל דין גנב ממש להתחייב באונסין, ומדברי השיטה מקובצת סוף פרק המפקיד [מ"א ע"א ד"ה תרגמה] בסוגיא דשליחות יד נראה דגוזל על מנת לשלם אינו חייב באונסין כו', ומכ"ש גונב על מנת למיקט ולהשיבו בעינא אח"כ, ואכתי צ"ע, ע"ש:

1. **יחזקאל פרק לג, י-טו**

(י) וְאַתָּ֣ה בֶן־אָדָ֗ם אֱמֹר֙ אֶל־בֵּ֣ית יִשְׂרָאֵ֔ל כֵּ֤ן אֲמַרְתֶּם֙ לֵאמֹ֔ר כִּֽי־פְשָׁעֵ֥ינוּ וְחַטֹּאתֵ֖ינוּ עָלֵ֑ינוּ וּבָ֛ם אֲנַ֥חְנוּ נְמַקִּ֖ים וְאֵ֥יךְ נִֽחְיֶֽה: (יא) אֱמֹ֨ר אֲלֵיהֶ֜ם חַי־אָ֣נִי׀ נְאֻ֣ם׀ אֲדֹנָ֣י יְקֹוִ֗ק אִם־אֶחְפֹּץ֙ בְּמ֣וֹת הָרָשָׁ֔ע כִּ֣י אִם־בְּשׁ֥וּב רָשָׁ֛ע מִדַּרְכּ֖וֹ וְחָיָ֑ה שׁ֣וּבוּ שׁ֜וּבוּ מִדַּרְכֵיכֶ֧ם הָרָעִ֛ים וְלָ֥מָּה תָמ֖וּתוּ בֵּ֥ית יִשְׂרָאֵֽל: פ (יב) וְאַתָּ֣ה בֶן־אָדָ֗ם אֱמֹ֤ר אֶל־בְּנֵֽי־עַמְּךָ֙ צִדְקַ֣ת הַצַּדִּ֗יק לֹ֤א תַצִּילֶ֙נּוּ֙ בְּי֣וֹם פִּשְׁע֔וֹ וְרִשְׁעַ֤ת הָֽרָשָׁע֙ לֹֽא־יִכָּ֣שֶׁל בָּ֔הּ בְּי֖וֹם שׁוּב֣וֹ מֵֽרִשְׁע֑וֹ וְצַדִּ֗יק לֹ֥א יוּכַ֛ל לִֽחְי֥וֹת בָּ֖הּ בְּי֥וֹם חֲטֹאתֽוֹ: (יג) בְּאָמְרִ֤י לַצַּדִּיק֙ חָיֹ֣ה יִֽחְיֶ֔ה וְהֽוּא־בָטַ֥ח עַל־צִדְקָת֖וֹ וְעָ֣שָׂה עָ֑וֶל כָּל־צדקתו צִדְקֹתָיו֙ לֹ֣א תִזָּכַ֔רְנָה וּבְעַוְל֥וֹ אֲשֶׁר־עָשָׂ֖ה בּ֥וֹ יָמֽוּת: (יד) וּבְאָמְרִ֥י לָֽרָשָׁ֖ע מ֣וֹת תָּמ֑וּת וְשָׁב֙ מֵֽחַטָּאת֔וֹ וְעָשָׂ֥ה מִשְׁפָּ֖ט וּצְדָקָֽה: (טו) חֲבֹ֨ל יָשִׁ֤יב רָשָׁע֙ גְּזֵלָ֣ה יְשַׁלֵּ֔ם בְּחֻקּ֤וֹת הַֽחַיִּים֙ הָלַ֔ךְ לְבִלְתִּ֖י עֲשׂ֣וֹת עָ֑וֶל חָי֥וֹ יִֽחְיֶ֖ה לֹ֥א יָמֽוּת:

1. **מגן אבות לרשב"ץ על אבות פרק ג**

והמשל הזה הוא, שאעפ"י שהאדם אחר שחטא נתחרט ושב בתשובה, אינו דומה למי שלא חטא כלל, וכן אמרו בפרק הכונס [ב"ק ס ב], 'חבול ישיב רשע גזילה ישלם' [יחזקאל לג טו], אעפ"י שהוא משלם, רשע הוא, ויותר טוב הוא מי שלא חטא. ולזה אמר דוד ע"ה, 'אשרי נשוי פשע כסוי חטאה' [תהלים לב א - ב], אבל יותר טוב הוא מי שלא חטא, וזהו שאמר אחרי כן, 'אשרי אדם לא יחשוב י"י לו עון ואין ברוחו רמיה'. והקדים בעל תשובה לצדיק שלא חטא, כי זהו רוב העולם, ומועטים הם מי שלא חטאו.

1. **שולחן ערוך חושן משפט הלכות גזילה סימן שנט סעיף ב**

אסור לגזול, אפי' על מנת לשלם דבר יפה ממנו. ויש מי שאומר דהיינו אם (אין) התשלומין בעין, שאם הם בעין כיון שהם יפים מהדבר שלוקח זכות הוא להם ויזכה אותם לבעלים על ידי אחר.

1. **יד המלך (לנדא) הלכות גזלה ואבדה פרק א**

וצריכין אנו לדחוק בדברי הרא"ש להקל מעליו משא התמי' העצומה, דכוונתו הוא דאם מחזיר מחיר הגזלה בעת שבא הגזלה לידו לא הוי גזלן ואין בכלל קרא דחבול ישיב רשע גזלה ישלם, דכיון דמשלם טרם שגזל לא מקרי גזלה, אבל מ"מ גם הרא"ש סובר דחמסן מיהו הוי בכל ענין. אמנם לשון מותר לזכות להם גדישים של עדשים אינו סובל כלל כוונה זו.

1. **שו"ת שואל ומשיב מהדורה קמא חלק ב סימן קלו**

אבל בריבית ל"ש לומר דלכך הלוה ברבית משום דיש לו עליו ספק מלוה ישינה דהא ליתא בחזרה דלא מתקן לאו בחזרתו דהא מ"מ עבר ולקח רבית ולא תפיס רבית מספיקא כמו שפורש מספק שבועה ע"ש שנסתפק דשמא כיון דלא משמע לאנשי דלא מתקן לאו בחזירתו אינו נפסל ע"ש והוא דבר גדול שחדש הרשב"א כמו שהעידו תלמידים בשמו דלא שייך שבועה בכה"ג שהרי נפסל ע"י דבורו ובאמת שלא זכיתי להבין דלמה לא נתקן הלאו בחזירתו והרי אמרו בהדיא בב"מ דף ס"ב דאין לוקין על לאו דריבית דניתן להשבון וא"כ הו"ל כגזלן דניתק לעשה ואף דזה ודאי דלכתחילה אסור ליקח ריבית אף שיכול להשיב היינו משום דלא אמרה תורה שיהי' מצוה לטול רבית ולהחזיר רק דאם עבר ולקח אמרה תורה שיש לו תיקון בחזרה אבל ודאי דאסור לו לעבור על לאו אף שישוב וכמו גזל וכדומה דאסור לגזול ע"מ להשיב ועיין מק"ח סי' ל"א שישב בזה קושית השאגת אריה על מ"ש התוס' דב"י הוה לאו הניתק לעשה והדברים פשוטים וברורים יעו"ש אבל מ"מ אפשר בחזרה מקרי כל שאינו רוצה לקחת רבית רק שיש לו ספק מלוה ישנה ודעתו דאם יתוודע לו שאין מגיע לו כלום יחזיר לו הריבית ודאי דמקרי אפשר בחזרה ואדרבא ברבית לא מקרי חבול ישיב רשע גזלה ישלם דאמרו דאף שמשיב נקרא רשע משום דבאמת רבית הוא מדעת הלוה רק שהתורה אסרה וכל שיש לו ספק מלוה ישינה אפשר בחזרה מקרי

1. **חידושי הריטב"א מסכת בבא מציעא דף סג עמוד א**

ובתוס' תירצו פירושו של רש"י שאלו התנה שינכה לו לזמן דמי פירות שאכל וישלים עליהם המוכר למעות שיש לו לתת הכי נמי דבמקח גמור הוא אוכלם מעכשיו, אבל הב"ע שהיה התנאי שיביא המוכר כל מעותיו שלמים לזמנו ואח"כ ישלם לו הלוקח פירות שאכל, ר' יהודה סבר הא נמי מקח הוא וכמנכה דמי דליכא אלא אפוכי מטרתא, ורבנן סברי דכיון דאינו מנכה דמי הפירות מאלו המעות נראה שלא אכלם עד עכשיו בתורת מקח אלא בתורת הלואה, אלא שחוזר ומחזיר לו פירות רבית שאכל, ויפה תירצו לפי פירושו ז"ל, ומיהו אינו נכון דהא בערכין (ל"א א') מדמינן לה למוכר בית בבתי ערי חומה שחוזרת תוך שנה לבעלים והתם ודאי ארעא בלחוד הדרא ולא פירי, דהכי אמרינן התם המוכר בית בבתי ערי חומה הרי זה גואל מיד וגואל כל י"ב חדש הרי זו כמין רבית ואינה רבית והתניא הרי זו רבית גמורה אלא שהתורה התירתה ופרקינן הא ר' יהודה והא רבנן דתניא היה נושה בחבירו וכו' ומייתינן הא מתניתא ופלוגתא דאביי ורבא ומפרשינן לה אליבא דרבא דמתני' דקתני אינה רבית כר' יהודה וברייתא דקתני הרי זו רבית גמורה כרבנן, אלמא פלוגתא דר' יהודה ורבנן כעין המוכר בית בבתי ערי חומה הוא דהדרא ארעא ולא הדרי פירי.

והנכון לפרש אמר רבא רבית הבאה במכר שמכר ע"מ להחזיר איכא בינייהו, פי' שלא היה התנאי שאם יביא לו מעותיו תתבטל מכירה זו למפרע והדרי זוזי מלוה דא"כ לדברי הכל הוי רבית גמורה, אלא שיהא המכר קיים עד אותה שעה ויחזור הלוקח וימכרנה למוכר באותן דמים, דר' יהודה סבר הא ממה נפשך פירי דאכיל לוקח בנתים דידיה נינהו, ורבנן סברי דכיון דאין דרך לוקח קרקע לעשות כן, ירדה תורה לסוף דעתם דלהלואה גמורה נעשה, ולפיכך אמר הכתוב את כספך לא תתן לו בנשך ולא אמר לא תלוה בנשך לרבות מכר כיוצא בזה שיהא דינו כמלוה, והשתא אתי שפיר מאי דאמרינן התם דבית בבתי ערי חומה להא דמיא, ומאן דתני שאינה רבית כר' יהודה דשרי הכא לגמרי, ומאן דתני הרי זו רבית גמורה אלא שהתורה התירתה כרבנן דהכא, ושמעינן מינה דהא לרבנן רבית גמורה מן התורה היא והדרי פירי, ומיהו התם בבתי ערי חומה רחמנא שרייה לגמרי ואין המוכר צריך לחזור ולקנותה מן הלוקח דרחמנא אפקעיה ויהבה ניהליה כדכתיב כי לי הארץ.

1. **חוות דעת ביאורים על שולחן ערוך יורה דעה הלכות רבית סימן קעד סעיף ה**

נראה דסבירא להו להטור [עמוד תע] והרב דטעם האיסור ברבית על מנת להחזיר כיון דמתנה שישלם חובו תחילה ואח"כ ישלם דמי הפירות כמו שכתבו התוספות, הרי מחזיק המלוה בידו דמי הפירות ומשתמש בהן בחנם כל זמן שאין זה משלם חובו, ודימה אותו הנימוקי יוסף [לו, ב ד"ה גמ'] לאומר תן לי רבית כל ימי משך ההלואה ואחזיר לך כשתשלם לי, שאסור דיש הנאה למלוה בשמוש עם דמי הרבית, והכא נמי כן הוא שלפעמים דמי הפירות שתחת ידי המלוה עולין כפליים כשיעור חובו, והוא משמש במעות כל זמן שאין להלוה מעות אחרים לשלם חובו, אבל כשמתנה לנכות מחובו אין סברא כלל לאסור

1. **שולחן ערוך יורה דעה הלכות רבית סימן קעד סעיף ז**

 זבין ולא אצטריכו ליה זוזי, דאמרינן דהדרי זביני וכן בזבין ארעא אדעתא למיסק לארעא דישראל ולא סליק או לא איתדר ליה הדרי זביני, א"א ללוקח למיכל פירות, אפילו בתנאי, עד דידע דליקום זביני.

1. **ט"ז על שולחן ערוך יורה דעה הלכות רבית סימן קעד סעיף ז**

... ובלבוש כתוב וז"ל מיהו נ"ל דאי אכיל ליה נמי אדעתא דמנכה לו מדמי כי הדרי זבינא שמותר שאין זה דומה למה שאמרנו סעיף ד' דהכא ספיקא דרבית היא עכ"ל ושגגה יש בדבריו למה כתב שאין זה דומה לסעיף ד' דהיינו מ"ש כאן בסעיף ה' דהא באמת גם שם מהני תנאי ואפשר שט"ס יש בדבריו וכן צריך להיות שאפי' אכל אדעתא דישלם לו שאסור בסעיף ד' כו' וזה ודאי אינו לכ"ע ולענין הלכה כיון דרבית על מנת להחזיר הוא מילתא דרבנן יש להקל גם כאן ומהני בשניהם תנאי דאנכה ולא תנאי דאשלם לו כנ"ל:

1. ברית יהודה מצטט משו"ת הר המור שלשיטת הט"ז, זה היה דאורייתא אם לא היה צד מכר.
2. יש להסתפק אם אפשר לתקן ריבית ע"מ להחזיר!
3. **שו"ת הר צבי יורה דעה סימן קלט**

ודבר נפלא ראיתי בשטמ"ק ב"מ (דף סג) בשם ריטב"א…

ומעתה אשובה על סדר מכתבו, דמה שמעכ"ת כותב באות ג שלעומת העיסקא הנהוגה בודאי עיסקא שלנו מהודרת היא ביותר, כבר נתבאר דגרע טובא, דכאן כל עיקר הסמיכות הוא על המכירה ומכירה אין כאן וא"כ חזר איסור רבית למקומו ויש לחוש גם לרבית קצוצה, שהרי כן מתנה מתחילה שיחזיר לו מאה ועשרים בעד מאה שהוא נוטל ממנו, ועיסקא הנהוגה הרי בפירוש התנה שיתן לו בעד הריוח ואם ישבע שלא הרויח לא יתן לו ואם נותן רבית זה פודה שבועתו ועביד אינש דזבין דיניה, משא"כ בנ"ד אם יקיים סעיף ג, הרי שניהם יודעים וזה נותן וזה מקבל יותר ממה שנתן לו על לא דבר ורק בשכר המתנת מעותיו אצלו.